
RAPORT DE SPECIALITATE
la proiectul de hotărâre privind stabilirea taxelor  la Muzeul Castelul Corvinilor Hunedoara, pe anul 2027

Temeiul legal al prezentului proiect de hotărâre îl constituie prevederile prevederilor art. 484, art. 485, art. 486, art.487 din Legea nr. 227/2015 privind Codul fiscal, cu modificările și completările ulterioare, ale art. 1777 și următoarele din Legea nr. 287/2009 privind Codul Civil, republicat, cu modificările și completările ulterioare, precum şi ale art. 27 și art. 30 din Legea nr. 273/2006 privind finanţele publice locale, cu modificările şi completările ulterioare, precum și ale art. 7 din Legea nr. 52/2003 privind transparenţa decizională în administraţia publică, articolul 4, litera b, republicată cu modificările și completările ulterioare.


Prin proiectul de hotărâre promovat de Primarul municipiului Hunedoara se propune stabilirea în anul fiscal 2027 a taxelor la Muzeul Castelul Corvinilor din Municipiul Hunedoara.
Prin Legea nr. 227/2015 privind Codul fiscal, cu modificările și completările ulterioare, se stabilește cadrul legal general privind stabilirea și administrarea impozitelor și taxelor locale, contribuabilii care trebuie să plătească aceste impozite și taxe locale, precum și modul de calcul și de plată a acestora. Potrivit prevederilor legale Consiliul local adoptă hotărâri privind stabilirea și majorarea impozitelor și taxelor locale în cursul anului precedent prin aplicare din data de 1 ianuarie a anului următor. Ținând seama de criteriile economico-sociale și geografice, de necesitățile bugetare locale, de prognoza bugetară, propunem stabilirea taxelor la Muzeul Castelul Corvinilor pentru anul 2027.

Prin aceasta se va atinge scopul final și anume creșterea veniturilor extrabugetare la bugetul local.

La nivelul Muzeului Castelul Corvinilor din Municipiul Hunedoara, taxele sunt: taxe de vizitare adulti, pensionari, elevi/studenti, taxe de vizitare grupuri organizate, taxa de ghidaj, taxa foto amator, taxa video amator, taxa filmare, taxa ghidaj multimedia, taxa foto operator profesionist, taxa închiriere capelă, taxa închiriere sală, taxa utilizare replici exponate, taxa demontare expozitii, taxa vizitare partială, etc.


Astfel că propunem spre dezbatere şi adoptare Consiliului Local al municipiului Hunedoara taxele la Muzeul Castelul Corvinilor Hunedoara pe anul 2027,  conform Anexei nr. 1, la proiectul de hotărâre.
TAXE MUZEUL CASTELUL CORVINILOR  PE ANUL – 2027
	Nr.
	Denumire taxă
	Cuantum

	1
	Taxe de vizitare - Adulţi
	60 lei/pers

	2
	Taxe de vizitare - Pensionari
	35 lei/pers

	3
	Taxe de vizitare - Elevi/studenţi
	17 lei/pers

	4
	Taxe de vizitare grupuri organizate >20 persoane  - Adulţi
	50 lei/pers

	5
	Taxe de vizitare grupuri organizate >20 persoane  - Pensionari
	30 lei/pers

	6
	Taxe de vizitare grupuri organizate >20 persoane  - Elevi/studenţi
	11 lei/pers

	7
	Taxa de ghidaj
	70 lei –ghidaj limba română

120 lei – ghidaj limba străină

	8
	Taxa foto amator
	17 lei/aparat

	9
	Taxa video amator
	35 lei/ aparat

	10
	Taxa filmare
	5.800 lei/ora

	11
	Taxa ghidaj multimedia
	22 lei/dispozitiv

	12
	Taxa foto operator profesionist
	220 lei/ora

	13
	Taxa utilizare sala evenimente private, altele decât petrecere
	2.900 lei/oră/sala

	14
	Taxa utilizare replici exponate
	215 lei/obiectiv/zi

	15
	Taxa demontare expoziții
	1.200 lei/expoziție

	16
	Taxa vizitare parțială (când se poate vizita numai 50% din castel)
	35 lei/pers. adulți

 15 lei/pers pensionari

10 lei/pers elevi/studenți

	17
	Taxa fotocopiere documente carte veche
	7 lei/pag

	18
	Servicii cercetare arheologica

- Supraveghere arheologica

- Săpătură arheologica

- Evaluare teren/diagnostic intruziv
	85 lei/ora

	19
	Întocmire raport de cercetare/supraveghere arheologica, evaluare de teren/diagnostic intruziv
	70 lei/ora

	20
	Întocmire raport de evaluare teoretica
	70 lei/ora

	21
	Taxa urgenta pentru întocmire raport de evaluare teoretica
	240 lei

	22
	Întocmire studii istorice
	70 lei/ora


Conform dispozițiilor art. 21, alin.(3), alin.(4) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, se propune să se permită accesul spre vizitarea Muzeului Castelul Corvinilor Hunedoara a persoanelor cu handicap, în baza documentelor doveditoare, după cum urmează:


a) Copilul cu handicap, precum şi persoana care îl însoţeşte beneficiază de gratuitate la taxa de vizitare a  Muzeului Castelul Corvinilor Hunedoara;


b) Adultul cu handicap grav sau accentuat, precum şi persoana care îl însoţeşte beneficiază de gratuitate la taxa de vizitare a Muzeului Castelul Corvinilor Hunedoara;

c) Adultul cu handicap mediu şi uşor achită taxa de vizitare la Muzeul Castelul Corvinilor Hunedoara în aceleaşi condiţii ca pentru elevi și studenți.    

Se va permite accesul gratuit spre vizitare copiilor preșcolari.

Se va permite accesul gratuit spre vizitare organizațiilor care au ca unică activitate acordarea gratuită de servicii sociale în unități specializate care asigură găzduire, îngrijire socială și medicală, asistentă, ocrotire, activități de recuperare, reabilitare și reinserţie socială pentru copii, familie, persoane cu handicap, persoane vârstnice, precum și pentru alte persoane aflate în dificultate, în condițiile legii.
           De asemenea, se supune dezbaterii și aprobării Consiliului local procedura de utilizare a domeniului public şi privat a municipiului Hunedoara care se află în administrarea Muzeului Castelul Corvinilor Hunedoara si modalitatea de încasare a taxelor aferente utilizării, prevăzută în Anexa nr. 2, la proiectul de hotărâre.
Competenţa dezbaterii și adoptării proiectului de hotărâre revine Consiliului Local al municipiului Hunedoara, în temeiul art. 129, alin. (1), alin. (2), lit. b), alin. (4), lit. c), alin. (14) şi art.139, art. 196 alin. (1) lit. a), din Ordonanţa de Urgenţă nr. 57/2019 privind Codul administrativ, cu completările ulterioare.
Faţă de cele prezentate mai sus propunem aprobarea proiectului de hotărâre în forma iniţială ca fiind legal şi oportun.


Hunedoara, la _____2026

Director, 

Muzeul Castelul Corvinilor

dr. Tincu Sorin

